

**СЭЛЭНГЭ АЙМГИЙН**

**ШААМАР СУМЫН ДУЛААНХААН ТОСГОНЫ**

**ЗАХИРАГЧИЙН ЗАХИРАМЖ**

***2021*** оны ***03*** сарын ***30*** өдөр Дугаар ***А/16*** Дулаанхаан

Ой хээрийн түймрээс хамгаалах үйл

 ажиллагааг зохицуулах зөвлөл

 байгуулах тухай.

 Монгол Улсын Засаг захиргаа нутаг дэвсгэрийн нэгж, түүний удирдлагын тухай хуулийн 28 дугаар зүйлийн 28.1.14, 28.2, Гамшгаас хамгаалах тухай хуулийн 32 дугаар зүйлийн 32.1.1 дэх заалт, Галын аюулгүй байдлын тухай хуулийн 15 дугаар зүйлийн 15.1.3 дахь заалт, Байгаль орчныг хамгаалах тухай хуулийн 18 дугаар зүйлийн 18.2, Ойн тухай хуулийн 19 дүгээр зүйлийн 19.2.1, 19.2.3, 19.2.4 дэх заалтуудыг тус тус үндэслэн ЗАХИРАМЖЛАХ нь:

 1. Тосгоны хэмжээнд Ой хээрийн түймрээс урьдчилан сэргийлэх, хамгаалах үйл ажиллагааг зохицуулах зөвлөлийг нэгдүгээр хавсралтаар баталсугай

 2. Тосгоны хэмжээнд ой, хээрийн түймрээс урьдчилан сэргийлэх, хамгаалах, ухуулга сурталчилгаа хийх, түймрийн нөөц бүрдүүлэх, тэмцэх, ажлын төлөвлөгөөг боловсруулан хэрэгжүүлж ажиллахыг зөвлөлийн бүрэлдэхүүнд үүрэг болгосугай.

 3. Ой хээрийн түймрээс урьдчилан сэргийлэх, ажлын талаар хийсэн ажлын тайланг тухай бүрт холбогдох газруудад мэдээлэн ажиллахыг зөвлөлийн дарга /Ө.Цогтбаяр/-д үүрэг болгосугай.

 4. Энэхүү захирамж гарсантай холбогдуулан тосгоны Захирагчийн 2020 оны 03 дугаар сарын 30-ны өдрийн А/16 тоот захирамжийг хүчингүй болсонд тооцсугай.

ЗАХИРАГЧ Ж.ГАНБОЛД